หุ้นร่วง26.31จุดปิดต่ำสุดของวัน
ตลาดหุ้นวันที่ 1 มิ.ย. ดัชนีปิดที่ระดับ 1,115.19 จุด ลดลง 26.31  จุด หรือ  -2.30%  มูลค่าการซื้อขาย 22,994.07 ล้านบาท
1 มิ.ย. 2555

ตลาดหุ้นวันที่ 1 มิ.ย. ดัชนีปิดที่ระดับ 1,115.19 จุด ลดลง 26.31  จุด หรือ  -2.30%  มูลค่าการซื้อขาย 22,994.07 ล้านบาท
นายสมชาย เอนกทวีผล ผู้อำนวยการฝ่ายวิจัยหลักทรัพย์ บล. ฟินันเซีย ไซรัส กล่าวว่า  การปรับตัวลงแรงของตลาดหุ้นไทยเกิดจากปัจจัยต่างประเทศ โดยตัวเลขเศรษฐกิจสหรัฐและจีนออกมาไม่ดี ประกอบกับเมื่อวานดัชนีเด้งขึ้นมาในช่วงบ่ายวันนี้จึงมีแรงขายทำกำไรออกมา เพราะขาดปัจจัยใหม่ๆ รวมทั้งวันจันทร์ตลาดหุ้นไทยปิดทำการ 
"หุ้นไทยลดลงไปในทิศทางเดียวกับตลาดหุ้นเอเชีย แต่เราลงมากกว่า เพราะเมื่อวานหุ้นเราเด้ง ช่วงนี้หุ้นขึ้นลงตามแรงขายเป็นรอบๆ เรายังไม่ให้น้ำหนักการเมืองมากนัก เพราะการชุมนุมยังไม่มีความรุนแรงเกิดขึ้น ยังคงต้องติดตามต่อไป"นายสมชาย กล่าว
สำหรับสัปดาห์แนวโน้มตลาดหุ้นยังมีทิศทางแกว่งตัวลงสลับการรีบาวน์ขึ้นบ้าง จึงเหมาะเก็งกำไรเป็นรอบๆ ซึ่งโดยรวมแนะนำให้นักลงทุนลดพอร์ตลงทุนไประยะหนึ่งแล้ว โดยมองแนวรับดัชนีอยู่ที่ 1,110-1,115 จุด แนวต้าน 1,130 จุด
หลักทรัพย์ 5 อันดับแรกที่มีมูลค่าการซื้อขายสูงสุด ได้แก่
PTTGC  มูลค่าการซื้อขาย 1,681.77 ล้านบาท  ปิดที่ 53.25  บาท  ลดลง  1  บาท หรือ -1.84%BBL   มูลค่าการซื้อขาย 1,360.94 ล้านบาท  ปิดที่ 172  บาท ลดลง 8 บาท หรือ  -4.44%AAV   มูลค่าการซื้อขาย  1,300.25 ล้านบาท  ปิดที่ 3.30  บาท  ลดลง  0.40 บาท หรือ  -10.81%ADVANC  มูลค่าการซื้อขาย  1,266.56 ล้านบาท  ปิดที่ 179.50  บาท  บวก 0.50 บาท หรือ  0.28%KBANK  มูลค่าการซื้อขาย 1,017.68 ล้านบาท  ปิดที่  148.50บาท  ลดลง 6.50 บาท หรือ  -4.19%